jkorsvik/nowiki_second_scrape_merged huggingface dataset:
MALBA

MALBA (Museo de Arte Latinoamericano de Buenos Aires) er et kunstmuseum og en institusjon i Barrio Parlermo i det sentrale Buenos Aires. Museet ble åpnet midt under den økonomiske krisen i 2001 etter en donasjon fra kunstsamleren og forretningsmannen Eduardo F. Costantini. MALBA har over én million besøkende årlig.MALBAs oppgave er å samle, bevare, forske om og markedsføre latinamerikansk kunst fra nittenhundretallet. MALBA legger stor vekt på å spre kunnskap om latinamerikansk kunst til almenheten både i og utenfor Argentina og har et ambisiøst utdanningsprogram.Museet hjerte er Constantinisamlingen som inneholder mer enn to hundre verk, inklusiv tegninger, malerier, skulpturer av 78 kunstnere fra Argentina, Brasil, Colombia, Costa Rica, Cuba, Ecuador, Mexico, Uruguay og Venezuela.


== Galleri ==

		
		
		
		


== Referanser ==


== Eksterne lenker ==
Offisielt nettsted 
(en) Museo de Arte Latinoamericano de Buenos Aires – kategori av bilder, video eller lyd på Commons
Supermåneformørkelse

En supermåneformørkelse oppstår når fullmåne inntreffer mens månen er på det punktet i banen sin som er nærmest jorda, samtidig med en total måneformørkelse.Når månen er på sitt nærmeste til jorda, resulterer dette i at den ser opptil 14 prosent større ut i diameter. Derav navnet supermåne.
En total måneformørkelse oppstår når solen, jorda og månen står på en rett linje. 
Ved en total måneformørkelse vil ikke månen bli helt mørklagt. Noe av lyset fra sola vil passere jordatmosfæren i bue og reflekteres fra månen. Det er størrelsen på støvpartiklene i atmosfæren som avgjør hvilken farge månen får, alt fra brun, til oransje eller dyp rød (blodmåne). En sjelden gang er månen blå.


== Supermåneformørkelser 1900-2015 ==
Siden 1900-tallet har supermåneformørkelse skjedd fem ganger:

1928
1946
1964
1982
2015


== Referanser ==
Leif Wolfberg

Leif (Leiba) Wolfberg (født 10. oktober 1914 i Šiauliai i Litauen (da del av Russland), død 20. juli 1984 i Oslo) var en norsk fiolinist. Han var en de få norske jødene som overlevde konsentrasjonsleirene.Etter krigen spilte han blant annet i Kringkastingsorkestret. Wolfberg hadde blant annet Giuseppe Tartinis «djevelsonate» i sitt repertoar, og Wolfbergs historie er omtalt i Ola Larsmos historiske essay Djävulssonaten. Ur svenska hatets historia (2007). Larsmo brukte Wolfbergs historie som eksempel på «Sveriges doble ansikt i flyktningspørsmålet under krigen».


== Andre verdenskrig ==
I 1942 forsøkte han å flykte til Sverige, men ble sendt tilbake til Norge av den svenske lensmannen. I boken Jødar på flukt, skriver Ragnar Ulstein at dette skjedde våren 1942, men beslutningen om utvisning fra Sverige er datert 14. april 1941.Wolfberg ble 3. april 1942 arrestert da han dultet bort i en SS-soldat på gaten og senere samme år sendt til Kvænangen for å bygge snøskjermer. 26. november 1942 ble han deportert med MS «Monte Rosa» til Auschwitz-Birkenau. Der var han syk og svak, og sto i fare for å bli sendt i gasskammeret, men ble hjulpet på fote av Assor Hirsch fra Trondheim. Han ble senere plukket ut til orkesteret i Birkenau. Ved nyttår 1944–1945 ble han sammen med flere tusen sendt fra Birkenau til Sachsenhausen. Kartotekkortet hans ble endret, slik at han ble klassifisert som nordmann med fornavnet Leif, og ikke fødenavnet Leiba. Wolfberg kom da som en av få norske jøder med i De hvite bussene først til Neuengamme og deretter via Danmark til Sverige 28. april 1945.Han avga forklaring til forhørsretten i Oslo i 1946 og anslo at det var 30–40 jøder av de rundt 200–250 fangene om bord på MS «Monte Rosa».


== Referanser ==
Pablo Pérez

Pablo Javier Pérez (født 10. august 1985 i Rosario) er en argentinsk fotballspiller som spiller for Newell's Old Boys.


== Referanser ==


== Eksterne lenker ==
(en) Pablo Javier Pérez – Transfermarkt 
(en) Pablo Javier Pérez – national-football-teams.com 
(en) Pablo Javier Pérez – Soccerway 
(en) Pablo Javier Pérez – FBref 
(es) Pablo Javier Pérez – as.com 
«Pablo Pérez», profil på Boca Juniors' hjemmeside (en)
«Pablo Javier Pérez», profil på soccerway.com (en)
Argentinas herrelandslag i ishockey

Argentinas herrelandslag i ishockeyer det argentinske landslaget i ishockey for menn som konkurrerer for Argentina under internasjonale ishockeyturneringer som Panamerikansk Ishockeyturnering. Landslaget blir administrert av Asociación Argentina de Hockey sobre Hielo y En Línea og er et assossiert medlem av Det internasjonale ishockeyforbundet.


== Historikk ==
Det argentinske herrelandslaget i ishockey spilte sin første kamp i februar 2012 mot Mexico, i en treningskamp i Cuautitlán Izcalli. Argentina tapte kampen 1–5, og spilte dagen etter en ny kamp som endte med et enda større tap; 1–10.Argentina deltok under den første utgaven av Panamerikansk Ishockeyturnering i 2014. De kom seg helt til bronsefinalen, der de tapte 9–1 mot Colombia.


== Statistikk mot andre nasjoner ==
Sist oppdatert 9. mars 2014


== Referanser ==


== Eksterne lenker ==
Offisielt nettsted 
Argentina hos Det internasjonale ishockeyforbundet
Chrysolampinae

Chrysolampinae er en gruppe som hører til blant parasittvepsene og er en underfamilie i ordenen vepser. Familien omfatter 63 kjente arter fordelt på 6 slekter.


== Utseende ==
Små, vakkert metallisk fargede snyltevepser. Antennene er 13-leddete.


== Levevis ==
Disse snyltvepsene parasiterer larver av biller (glansbiller, trebukker og snutebiller).


== Systematisk inndeling / europeiske slekter ==

ordenen vepser, (Hymenoptera)
gruppen stilkvepser, Apocrita
gruppen Proctotrupomorpha
gruppen Chalcidoidea
familien Perilampidae
underfamilien Chrysolampinae Dalla Torre, 1898 – 63 arter i 6 slekter
slekten Austrotoxeuma Girault, 1929
slekten Brachyelatus Hoffer & Novicky, 1954 – én art i Europa
slekten Chrysolampus Spinola, 1811 – 30 arter i Europa
slekten Chrysomalla Förster, 1859 – 4 arter i Europa
slekten Elatomorpha Zerova, 1970
slekten Parelatus Girault, 1916


== Kilder ==
Natural History Museum, Universal Chalcidoidea Database [1]
Fauna Europaea, utbredelsesdatabase over europeiske dyr: [2]


== Eksterne lenker ==
(no) Chrysolampinae hos Artsdatabanken 
(en) Chrysolampinae hos Fauna Europaea 
Chrysolampinae – detaljert informasjon på Wikispecies 
Bilde av Chrysolampus schwarzi
Alpint under Asiatiske vinterleker 2007

Alpint under Asialekene 2007. Alpint var en av flere sporter under de sjette Asiatiske vinterleker som ble arrangert i Changchun i Kina. Det var fire øvelser i alpint, slalåm og storslalåm for både menn og kvinner. Det var 85 utøvere fra atten nasjoner som deltok i konkurransene som ble avviklet mellom 31. og 3. februar 2007. Japan ble beste nasjon, de vant alle fire gullmedaljene.


== Medaljer ==


== Eksterne lenker ==
2007 Asian Winter Games official website
Freestyle under Asiatiske vinterleker 2007

Freestyle under Asialekene 2007. Freestyle var en av flere sporter under de sjette Asiatiske vinterleker som ble arrangert i Changchun i Kina. Det var tredje freestyle var med på programmet i asiatiske vinterleker. Det ble konkurrert i hopp både for menn og kvinner. Det var tretten utøvere fra fire nasjoner som deltok i konkurransene som ble avviklet 31. januar og 1. februar 2007. Kina ble beste nasjon, de vant begge gullmedaljene.


== Medaljer ==


== Eksterne lenker ==
2007 Asian Winter Games official website
Ishockey under Asiatiske vinterleker 2007

Ishockey under Asiatiske vinterleker 2007. Ishockey var en av flere sporter under de sjette Asiatiske vinterleker som ble arrangert i Changchun i Kina. Det var elleve herrelag og fem damelag som deltok ishockeyturneringene som ble avviklet i perioden 26. januar til 3. februar 2007. Japan vant turneringen for menn og Kasakhstan vant dameserien.


== Medaljer ==


== Eksterne lenker ==
2007 Asian Winter Games official website
Olaf Hallan

Olaf Hallan (født 1883 i Drammen, død 1957) var en næringslivsgründer og disponent fra Drammen i Buskerud. 

Hallan hadde handelseksamen fra Drammens Latinskole, og begynte sitt yrkesliv på kontoret til Drammens Jernstøperi og Mek. Verksted i 1898. I 1908 flyttet han til Oslo og ble butikksjef hos Moltzau & Co., før han i 1911 startet Hallan & Co A/S med produksjon av esker, etuier, prøvekofferter etc. I 1921 var han medstifter av A/S Papirspon, og var styreformann der fra starten. Fra 1919 var han også formann i Eskefabrikantenes forening i Oslo, senere Norske Eskefabrikkers Landsforening. Dette vervet hadde Hallan i 30 år, og han hadde også styreverv i Oslo Håndverks- og Industriforening, Norges Industriforbund og Norsk Arbeidsgiverforening.Da bransjen var på høyden, var det omkring 60 eskefabrikker i Norge. I dag (2015) er det bare et par igjen. Grunnen oppgis å være delvis at Norge importerer stadig mer ferdig emballerte produkter.
Mye av historien er tatt vare på av Gro og Knut Chr. Hallan (Olafs sønnesønn), som dannet Norsk Emballage Museum. Dette var en tid Norges minste museum, på Ulvøya i Oslo. Etter flytting til Son i Akershus, ble dette reetablert i 2014 som Hallanderiet i Son.Olaf Hallan var øverste leder for Odd Fellow og har fått en egen losje i Drammen oppkalt etter seg.


== Referanser ==
Kunstløp under Asiatiske vinterleker 2007

Kunstløp under Asiatiske vinterleker 2007. Kunstløp var en av flere sporter under de sjette Asiatiske vinterleker som ble arrangert i Changchun i Kina. Det var fire øvelser i kunstløp, single for menn og kvinner, parløp og isdans. Det var 46 utøvere fra ni nasjoner som deltok i kunstløpskonkurransene som ble avviklet i perioden 2. til 4. februar 2007. Kina ble beste nasjon med to gullmedaljer foran Japan også med to gull.


== Medaljer ==


== Medaljevinnerne ==


== Eksterne lenker ==
2007 Asian Winter Games official website
Langrenn under Asiatiske vinterleker 2007

Langrenn under Asiatiske vinterleker 2007. Langrenn var en av flere sporter under de sjette Asiatiske vinterleker som ble arrangert i Changchun i Kina. Det var seks øvelser, to individuelle renn og en stafett for menn og det samme for kvinner. Det var 57 utøvere fra ni nasjoner som deltok i langrennskonkurransene som ble avviklet i perioden 30. januar til 3. februar 2007. Kasakhstan ble beste nasjon med fire gullmedaljer foran Kina og Japan med en hver.


== Medaljer ==


== Eksterne lenker ==
2007 Asian Winter Games official website
Skiskyting under Asiatiske vinterleker 2007

Skiskyting under Asiatiske vinterleker 2007. Skiskyting var en av flere sporter under de sjette Asiatiske vinterleker som ble arrangert i Changchun i Kina. Det var tre øvelser for menn og fire for kvinner. Konkurransene ble avviklet i perioden 29. januar til 2. februar 2007. Kina ble beste nasjon med fem gullmedaljer foran Japan og Kasakhstan med en hver.


== Medaljer ==


== Eksterne lenker ==
2007 Asian Winter Games official website
Asiatiske vinterleker 2011

Asiatiske vinterleker 2011. De sjuende Asialekene i vinteridrett ble arrangert i Almaty og Astana i Kasakhstan i perioden 30. januar til 7. februar 2011. Det var 843 utøvere fra 26 nasjoner som deltok i elleve sporter. Kasakhstan ble beste nasjon med trettito gullmedaljer foran Japan og Sør-Korea med tretten hver.


== Medaljer ==


== Program ==


== Deltakende nasjoner ==
Kasakhstan sendte den største troppen med 169 utøvere og Kina den nest største med 134.

 Afghanistan (1)
 Brunei (17)
 Filippinene (3)
 De forente arabiske emirater (25)
 Hongkong (3)
 India (11)
 Iran (10)
 Japan (102)
 Jordan (2)
 Kasakhstan (169)
 Kina (134)
 Kinesisk Taipei (32)
 Kirgisistan (53)
 Kuwait (21)
 Libanon (2)
 Malaysia (22)
 Mongolia (52)
 Nepal (1)
 Nord-Korea (32)
 Palestina (2)
 Qatar (4)
 Singapore (1)
 Sør-Korea (108)
 Tadsjikistan (2)
 Thailand (25)
 Usbekistan (8)


== Sporter ==

 Alpint (6)
 Bandy (1)
 Freestyle (6)
 Hurtigløp på skøyter (12)
 Ishockey (2)
 Kortbaneløp på skøyter (8)
 Kunstløp (4)
 Langrenn (12)
 Skihopping (3)
 Skiorientering (8)
 Skiskyting (7)


== Eksterne lenker ==
Official website
Conectiva

Conectiva var et IT-selskap som ble grunnlagt 28. august 1995 i byen Curitiba i delstaten Paraná i Brasil av en gruppe venner, blant dem Arnaldo Carvalho de Melo som var en pionér i utbredelsen av Linux og fri og åpen programvare på brasiliansk portugisisk, spansk og engelsk i hele Latin-Amerika. Conectiva utviklet en egen Linux-distribusjon for det latinamerikanske marked, som var basert på Red Hat Enterprise Linux. Selskapet utviklet også ulike programvareverktøy, bøker, manualer, innbakte systemer, OEM programmer, opplæringsverktøy og utga Linux-bladet “Revista do Linux”. I tillegg ga selskapet konsulenthjelp, opptrening og teknisk support i hele Latin-Amerika gjennom egne trenings-sentere og sertifiserte partnere.
Conectiva Red Hat Linux versjon 1.0 ble lansert i oktober 1997. Den siste versjonen var Conectiva Linux 10.0 som ble lansert i juli 2004.
Den 24. januar 2005 kunngjorde Mandrakesoft at de hadde kjøpt Conectiva for 1.79 millioner euro, som på denne tiden tilsvarte 2.3 millioner dollar.


== Eksterne lenker ==
Conectiva's hjemmeside (portugisisk)
Funtoo Linux

Funtoo Linux er en Linux-distribusjon som er basert på Gentoo Linux. Den ble lansert i 2008 av Daniel Robbins, en tidligere prosjektleder for Gentoo Linux. Distribusjonen kjører på arkitekturene x86-32 og x86-64, og er en rullende Linux-utgave.


== Eksterne lenker ==
(en) Offisielt nettsted 
(en) Funtoo – kategori av bilder, video eller lyd på Commons
Rudolf Wittkower

Rudolf Wittkower (født 22. juni 1901, død 11. oktober 1971) var en tysk-britisk kunsthistoriker som spesialiserte seg på italiensk renessanse- og barokk-kunst og arkitektur.


== Biografi ==
Han ble født i Berlin av Henry Wittkower (1865–1942) og Gertrude Ansbach (Wittkower) (1876–1965). Han flyttet til London i 1933 med sin kone Margot Holzmann fordi de begge var jøder og måtte flykte fra Nazi-Tyskland. Han underviste ved Warburg Institute, University of London fra 1934 til 1956, da han ble oppnevnt som professor ved Durning Lawrence, Slade School of Fine Art, University College London i 1949 og flyttet så til USA for å arbeide ved Columbia University fra 1956 til 1969 hvor han ble leder for avdelingen for kunsthistorie og arkeologi.
Wittkowers Architectural Principles in the Age of Humanism var en dybdeanalyse av den venetianske arkitekten Andrea Palladio og hans forhold til 1500-tallets musikkteori.
Han ble post mortem tildelt Alice Davis Hitchcocks pris i 1975 for sin bok Gothic vs. Classic, Architectural Projects in Seventeenth-Century Italy.


== Bibliografi ==
Architectural Principles in the Age of Humanism (1949)
Bernini: The Sculptor of the Roman Baroque (1955)
The Arts in Western Europe: Italy in New Cambridge Modern History, bind 1 (1957), sidene. 127–53
Art and Architecture in Italy, 1600–1750 (1958)
Born Under Saturn: The Character and Conduct of Artists (1963, skrevet sammen med  Margot Wittkower)
The Divine Michelangelo (1964, skrevet Sammen med  Margot Wittkower)
Gothic vs. Classic, Architectural Projects in Seventeenth-Century Italy (1974)
Sculpture: Processes and Principles (1977)


== Referanser ==
Allround-NM på skøyter junior 1971 for herrer

Allround-NM på skøyter junior 1971 for herrer ble avholdt 23. og 24. januar 1971 på Oppdal stadion, Oppdal med 30 deltakere.Teknisk arrangør var Turn- og Idrettslaget National. Mesterskapet ble flyttet fra Sarpsborg på grunn av værforholdene.
Juniornorgesmester i allround 1971 ble Terje Andersen, Tønsbergs Turnforening med lavest sammenlagt poengsum.


== Sammenlagt herrer junior ==


== Kilder ==
Teigen, Magne, red. (1989). «Menn, Junior – Allround». Komplette resultater Norske Mesterskap på skøyter 1887–1989 (norsk) (2 utg.). Veggli. s. 118. Arkivert fra originalen 26. juli 2017. Besøkt 1. oktober 2015. 
Eng, Trond og Teigen, Magne, red. (2005). «Menn, Junior – Allround». Norske Mesterskap på skøyter 1894–2005 (norsk) (3 utg.). Askim / Veggli. s. 116–117. Arkivert fra originalen 26. juli 2017. Besøkt 1. oktober 2015. CS1-vedlikehold: Flere navn: redaktørliste (link)


== Eksterne lenker ==
(en) Allround-NM på skøyter junior 1971 for herrer – Resultatoversikt på SpeedSkatingNews.info.
Frank Johanssen (25. januar 1971). «Terje Andersen vant junior-NM på skøyter». Arbeiderbladet 1971.01.25. Norge;Oslo. s. 14.  [Noen resultater under overskriften 'NM for juniorer' på side 18]
Helge Westbye (6. februar 1971). «Årets junior-mester på skøyter : Terje Andersen fra Tønsberg Turn». Arbeiderbladet 1971.02.06. Norge;Oslo. s. 12.
Guriby Bru

Guriby bru er et sted øverst i Lommedalen. Det har sitt navn fra en bro over elva Lomma. Guriby bru var i mange år endeholdeplass for Lommedalsbussen.
Bytorget i Capri

Piazza Umberto I eller Piazza Umberto Primo fra 1930-tallet La Piazzetta, som betyr «den lille plassen» (kallenavn «det lille teater i verden») er den mest berømte plassen i Capri i Italia. Den ligger i Capris historiske senter, byen med samme navn som øya Capri, på øyas østlige side. Siden Romertiden har plassen  blitt sett på som byens navle og møteplass på øya av fastboende, og siden 1800-tallet også turister.


== Historie ==

Sankt Stefanuskirken ble bygget på 1700-tallet og ble domkirke, og Capris biskop etablerte seg her. En trapp ble bygget for å forbinde kirken med plassen og biskopens residens. Nå tjener den som rådhus. Bispesetet forble værende på Capri frem til 1818, da det på Pavens ordre Pius VII, ble nedlagt og overført til Bispedømmet i Sorrento.Plassen var allerede i 1900 godt utviklet som en lokal handelsplass for grønnsaker, fisk og kjøtt. Plassen fikk et mer kosmopolittisk preg da Raffaele Vuotto åpnet sin bar, Grand Café Vuotto mellom 1934 og 1938 og plasserte stoler og bord utendørs. Senere åpnet andre øyboere sine egne forretninger og fra da av har Piazzetta vært Capris hjerte og sentrum for det sosiale livet på øya.


== Beskrivelse ==

Det viktigste byggverk på plassen er klokketårenet som svært ofte forbindes med Capri. Det kan ha blitt kopiert fra Hagia Sophiakirken, i likhet vakttårnet på den tilstøtende mur.
Det finnes mange plaketter med inskripsjoner på plassen: en for Viktor Emmanuel II av Italia, en for Umberto I, og en til minne om caprioten Gennaro Arcucci, en martyr for gjeninnsettelse av Bourbonfamilien. På en av tårnets fire sider finnes nok en plakett, denne til minne om falne caprioter i andre verdenskrig.
Andre plaketter (satt opp i 1908) finnes i rådhusets hage med inskripsjoner til minne om Henry Wreford, korrespondent for den britiske avisen Times som kom til Capri for en dag, men bosatte seg der og ble der i femti år. En annen plakett er for skotten George Sidney Clark som i 1861 grunnla det største hotell på øya, det fasjonable Grand Hotel Quisisana.


== Funicular ==
Like ved plassen ligger endeholdeplassen for kabelbaneen fra Marina Grande. Denne historiske banen, anlagt i 1907, er ofte turistenes første møte med Capri.


== Referanser ==
Germán Burgos

Germán Adrián Ramón Burgos  (født 16. april 1969) er en argentinsk fotballtrener og tidligere fotballspiller som er hovedtrener for Newell's Old Boys.


== Landslagsspill ==
Burgos fikk med seg 35 landskamper for det argentinske landslaget, han var ubenyttet keeperreserve i VM-sluttspillene i 1998 og 2002.


== Utenom fotballen ==
Burgos er vokalist i det argentinske rockebandet The Garb, tidligere kjent som Simpatía som har vært aktiv siden 1999.


== Meritter ==
Atlético MadridUEFA Super Cup (1): 2018


== Referanser ==


== Eksterne lenker ==
(en) Germán Burgos – kategori av bilder, video eller lyd på Commons 
(en) Germán Burgos på Internet Movie Database 
(en) Germán Burgos på Discogs 
(en) Germán Burgos på AllMusic 
(en) Germán Burgos – FIFA 
(en) Germán Burgos – Transfermarkt 
(en) Germán Burgos – Transfermarkt (manager) 
(en) Germán Burgos – national-football-teams.com 
(en) Germán Burgos – FootballDatabase.eu 
(en) Germán Burgos – FBref
Il Lombardia 2015

Il Lombardia 2015 var den 109. utgaven av det italienske sykkelrittet Il Lombardia, og ble arrangert 4. oktober 2015. Rittet var 245 km langt og gikk fra Bergamo til Como.


== Lag ==


== Resultater ==


== Eksterne lenker ==
Offisielt nettsted 
(en) Il Lombardia 2015 - ProCyclingStats 
Giro di Lombardia, La Gazzetta (it)
Departemento Ancasti

Ancasti er et departement (departemento) i provinsen Catamarca nordvest i Argentina. Administrasjonssenteret er byen Ancasti. Departementets folkningen er 2 917 (2010).
Ancasti grenser i nord til departementet El Alto, i øst til departementet La Paz og i vest til departementene Capayán og Valle Viejo.


== Referanser ==


== Eksterne lenker ==
Offisielt nettsted 
(en) Ancasti Department – kategori av bilder, video eller lyd på Commons
Departemento Andalgalá

Andalgalá er et departement (departemento) i provinsen Catamarca nordvest i Argentina. Administrasjonssenteret er byen Andalgalá. Departementets folkningen er 18 132 (2010).
Andalgalá grenser i nord til departementet Santa María, i øst til provinsen Tucumán, i sør til departementene Ambato og Pomán Viejo og i vest til departementet Belén.


== Referanser ==
Antofagasta de la Sierra

Antofagasta de la Sierra kan sikte til:

Departamento Antofagasta de la Sierra, et departement i provinsen Catamarca i Argentina
Antofagasta de la Sierra (by), hovedstaden i Departemento Antofagasta de la Sierra
Antofagasta de la Sierra (vulkan), et vulkanfelt i Argentina
Departamento Antofagasta de la Sierra

Antofagasta de la Sierra er et departement (departemento) i provinsen Catamarca nordvest i Argentina. Administrasjonssenteret er byen Antofagasta de la Sierra. Departementets befolkningen er 1 436 (2010).
Antofagasta de la Sierra grenser i nord og nordøst til provinsen Salta, i øst til departementet Belén, i sør til departementet Tinogasta og i vest til Chile.


== Referanser ==
Barrio Belgrano

Barrio Belgrano er en bydel (barrio) nord i Buenos Aires i Argentina. Den har et areal på 8,02 km² og hadde 126 816 innbyggere i 2001. I Belgrano holder tradisjonelt den øvre middelklassen til. Belgrano var en egen by fram til 1887 da den ble en bydel i Buenos Aires.
Belgrano er et populært område for utenlandske ambassader og ambassadørresidenser. Blant annet befinner ambassadene til Russland, Tyskland, Australia, Cuba og Thailand seg i bydelen. I Belgrano finnes også stadionet til CA River Plate med plass til 80 000 tilskuere.


== Bybilde ==
Bydelen er en av Buenos Aires grønneste med boligområder fra 1800- og 1900-hundretallet. Den huser kulturelle institusjoner, blant annet kunstmuseet Museo de Arte Español Enrique Larreta. Belgrano er oppdelt i tre soner, Nedre Belgrano, Belgrano Central og Belgrano R. Nedre Belgrano er området nærmest Río de la Plata som blant annet inneholder en av Argentinas fremste galoppbaner. Belgrano Central omfatter de sentrale delene med pulsåren Avenida Cabildo med høyhusområder og det private universitetet, Universidad de Belgrano. I Central befinner også Buenos Aires' Chinatown seg. Belgrano R inneholder boligområder med bevarte familiehus og boligkomplekser fra tiden før andre verdenskrig.


== Plassering ==
Barrio Belgrano ligger nordvest i Buenos Aires. Belgrano grenser i nord til Nuñez og Colghan, i vest til Villa Urquiza og Ortúzar og i sør til Colegiales og Parlermo.


== Galleri ==

		
		
		


== Referanser ==


== Eksterne lenker ==
(en) Belgrano, Buenos Aires – kategori av bilder, video eller lyd på Commons